DGB/122476/09.01.2024

**DIRECȚIA GENERALĂ BIODIVERSITATE**

**REFERAT DE APROBARE**

**a ordinului pentru aprobarea Planului de management al sitului Natura 2000**

**ROSCI0372 Dăbuleni – Potelu**

Planul de management al sitului Natura 2000 ROSCI0372 Dăbuleni - Potelu a fost realizat prin proiectul ”Protecția naturii și conservarea biodiversității prin realizarea planurilor de management ale ariilor naturale protejate ROSCI0372 Dăbuleni Potelu, ROSCI0258 Văile Bratia și Brătioara și ROSCI0341 Pădurea și Lacul Stolnici”, cod SMIS 119150, beneficiarul proiectului fiind Asociația pentru o Românie Deschisă.

Planul de management al sitului Natura 2000 ROSCI0372 Dăbuleni - Potelu a fost transmis inițial de către Agenția Națională pentru Arii Naturale Protejate către Ministerul Mediului, Apelor și Pădurilor prin adresa nr. 4567/28.08.2023. În urma analizei planului de management la nivelul Ministerul Mediului, Apelor și Pădurilor, au fost formulate o serie de observații, comunicate Agenției Naționale pentru Arii Naturale Protejate prin adresa nr. R/25855/06.09.2023 și reconfirmate prin adresa nr. DGB/122394/13.12.2023. Versiunea finală a planului de management, cu integrarea parțială a observațiilor formulate de către Ministerul Mediului, Apelor și Pădurilor, a fost transmisă de către Agenția Națională pentru Arii Naturale Protejate prin adresa nr. 4567/20.12.2023. Pentru acest plan a fost emisă, de către Agenția pentru Protecția Mediului Olt, Decizia etapei de încadrare nr. 1361/19.04.2022.

Având în vedere prevederile art. 21 alin.(2) din *Ordonanța de urgență a Guvernului nr. 57/2007 aprobată cu modificări și completări prin Legea nr. 49/2011, cu modificările şi completările ulterioare*, care menționează că ”(2) Pentru ariile naturale protejate care nu necesită structuri de administrare special constituite, planurile de management şi regulamentele se elaborează de către Agenția Națională pentru Arii Naturale Protejate, se avizează de către Agenția Națională pentru Protecția Mediului/instituțiile din subordinea acesteia, după caz, şi se aprobă prin ordin al conducătorului autorității publice centrale pentru protecția mediului, cu avizul autorității publice centrale din domeniul culturii şi consultarea autorităților publice centrale din domeniul dezvoltării regionale şi administrației publice, agriculturii şi silviculturii”.

Având în vedere cele menționate, vă rugăm să fiți de acord cu avizarea proiectului de Ordin pentru aprobarea Planului de management al sitului Natura 2000 ROSCI0372 Dăbuleni - Potelu.

**Director general**